สวัสดีค่ะ พอดีว่าก่อนหน้านี้ทานเป็นยาคุมกำเนิดชนิด 28 เม็ดมาสองเดือน แล้วกลัวว่าจะลืมทานเลยไปฉีดยาคุมกำเนิดแบบ 3 เดือนมาเมื่อวันที่ 23 พ.ย ที่ผ่านมาค่ะ หลังจากนั้นเมื่อวันที่ 5,6,7ธันวา มีอะไรกับแฟนแล้วหลั่งในหลายครั้ง มีโอกาสตั้งครรภ์มากน้อยแค่ไหนคะ และควรตรวจครรภ์เพื่อความมั่นใจ ช่วงสันไหนดีคะ
สวัสดีค่ะ หากทานยาคุมกำเนิดครบ 28 เม็ดแล้ว ในวันถัดไป ได้เริ่มฉีดยากำเนิดต่อทันที การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ โดยยาฉีดสามารถออกฤทธิ์ในการป้องกันการตั้งครรภ์ได้ทันทีแต่หากทานยาคุมจนครบ 28 เม็ดแล้ว ไม่ได้เริ่มฉีดยาคุมต่อในวันถัดไปทันที ยาฉีดก็จะยังไม่ออกฤทธิ์ในการป้องกันการตั้งครรภ์ได้ทันที ต้องรอไปอย่างน้อย 7 วันก่อน ซึ่งหากฉีดยาคุมวันที่ 23 พ.ย. แล้วได้มีเพศสัมพันธ์วันที่ 5-7 ธ.ค. ยาฉีดก็จะช่วยป้องกันการตั้งครรภ์ได้แล้วค่ะ โดยจะป้องกันได้มากกว่า 99% ค่ะส่วนการจะตรวจหาการตั้งครรภ์นั้น ควรตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ